# क्या आपको विकलाँगता राजकीय आयोग (Disability Royal Commission) के लिए समर्थन की आवश्यकता है?

## विकलाँगता राजकीय आयोग (Disability Royal Commission)

विकलाँगता राजकीय आयोग (Disability Royal Commission) तीन सालों के लिए वर्ष 2022 तक चलेगा। यह विकलाँगता-ग्रस्त लोगों द्वारा हिंसा, दुर्व्यवहार, उपेक्षा और शोषण का अनुभव किए जाने

की रोकथाम करने के तरीकों पर ध्यान देगा। आपकी सहायता के लिए अब निःशुल्क और स्वतंत्र समर्थन उपलब्ध हैं। ये समर्थन ऑस्ट्रेलियाई सरकार द्वारा वित्त-पोषित किए जाते हैं।

## ब्लू नॉट फाउंडेशन (Blue Knot Foundation) से परामर्श समर्थन

विकलाँगता-ग्रस्त लोगों, उनके परिवारों और देखभालकर्ताओं तथा विकलाँगता राजकीय कमीशन (Disability Royal Commission) से प्रभावित किसी भी व्यक्ति के लिए परामर्श समर्थन उपलब्ध है।

सलाहकार से संपर्क स्थापित करने के लिए राष्ट्रीय परामर्श और रेफरल सेवा (National Counselling and Referral Service) को कॉल करें, जो आपको:

* एक सुरक्षित और गोपनीय वातावरण में अपने मनोभावों और भावनाओं के बारे में बात करने के लिए समर्थन दे सकती है
* किसी मुद्दे या समस्या का समाधान करने के लिए समर्थन दे सकती है
* विकलाँगता राजकीय आयोग (Disability Royal Commission) को अपनी कहानी बताने के लिए विकल्पों का चुनाव करने में समर्थन दे सकती है
* आपके लिए उपलब्ध अन्य व्यावहारिक समर्थनों की खोज करने में सहायता दे सकती है।

1800 421 468 पर कॉल करें या वेबसाइट [dss.gov.au/disability-royal-commission-support](https://dss.gov.au/disability-royal-commission-support) पर जाएँ।

यदि आप वर्तमान में किसी भी तरह की हिंसा या दुर्व्यवहार का अनुभव कर रहे/रही हैं, या आप अपनी सुरक्षा के बारे में चिंतित हैं, तो पुलिस को **000** पर कॉल करें।

## राष्ट्रीय विकलाँगता पक्षसमर्थन कार्यक्रम (National Disability Advocacy Program) से पक्षसमर्थन प्राप्त करने में सहायता

पक्षसमर्थक विकलाँगता-ग्रस्त लोगों (या उनकी ओर से कार्य करने वाले परिवार के सदस्यों या देखभालकर्ताओं) को अपने अधिकारों की सुरक्षा करने में सहायता देने के लिए तथा विकलाँगता राजकीय आयोग (Disability Royal Commission) के साथ संलग्न होने के बारे में समझाने के लिए समर्थन दे सकता है।

पक्षसमर्थक आपको यह समझाने में सहायता दे सकता है कि आपको अपनी कहानी कैसे बतानी चाहिए, समस्याओं को कैसे हल करना चाहिए, संचार सहायता कैसे प्राप्त करनी चाहिए, अथवा कानूनी या वित्तीय सेवाओं जैसे अन्य समर्थनों का उपयोग कैसे करना चाहिए। पक्षसमर्थक आपके लिए निर्णय नहीं लेते हैं या आपको यह नहीं बताते हैं कि आपको क्या करना चाहिए।

## सुगमता

आप ईज़ी रीड (Easy Read), Auslan और अनूदित सामग्री जैसे सुगम प्रारूपों में हमारी वेबसाइट [dss.gov.au/disability-royal-commission-support](https://dss.gov.au/disability-royal-commission-support) पर उपलब्ध समर्थनों के बारे में और अधिक जानकारी प्राप्त कर सकते/सकती हैं।

जो लोग बधिर हैं, जिन्हें सुनने में कठिनाई होती है और/या जो बोलने की क्षमता में कमी से ग्रस्त हैं, वे राष्ट्रीय रिले सेवा (एनआरएस) [National Relay Service (NRS)] का उपयोग करके हमसे संपर्क कर सकते हैं। कृपया **133 677** पर फोन करें।

यदि आपको किसी अन्य भाषा में समर्थन की आवश्यकता है, तो आप अनुवाद और दुभाषिया सेवा (टीआईएस राष्ट्रीय) [Translating and Interpreting Service (TIS National)] का नि:शुल्क उपयोग निम्नलिखित माध्यमों से कर सकते/सकती हैं:

* आप राष्ट्रीय परामर्श और रेफरल सेवा [National Counselling and Referral Service] को **1800 421 468** पर कॉल करके दुभाषिए के लिए निवेदन कर सकते/सकती हैं। सलाहकार व्यवस्था करेगा, या
* आप टीआईएस को **131 450** पर कॉल करके उनसे **1800 421 468** पर राष्ट्रीय परामर्श और रेफरल सेवा (National Counselling and Referral Service) से संपर्क स्थापित करने के लिए निवेदन कर सकते/सकती हैं।

## समर्थन कैसे प्राप्त करें

राष्ट्रीय परामर्श और रेफरल सेवा (National Counselling and Referral Service) से संपर्क करके परामर्श के लिए समर्थन या किसी अन्य सहायता सेवा के लिए रेफरल प्राप्त करें।

कार्यदिवसों में सुबह के 9बजे से लेकर शाम के 6बजे एईडीटी तक या सप्ताहाँतों में सुबह के 9बजे से लेकर शाम के 5बजे एईडीटी तक **1800 421 468** या
**02 6146 1468** पर कॉल करें।

आपको हमारी वेबसाइट [dss.gov.au/disability-royal-commission-support](https://dss.gov.au/disability-royal-commission-support) पर भी समर्थन सेवाओं का संपर्क विवरण मिल सकता है।

## आपके लिए यहाँ समर्थन उपलब्ध है।

National Disability Advocacy Program

Blue Knot Foundation

Australian Government